|  |  |
| --- | --- |
|  |  |

11. november 2016

J.nr. 20165000675

Vores ref: AMJE

|  |  |
| --- | --- |
|  | Kontoret for ergonomisk og psykisk arbejdsmiljøPostboks 12280900 København CTlf. 70 12 12 88Fax 70 12 12 89at@at.dkwww.at.dkCVR nr. 21 48 18 15 |

**Høring om udkast til ny bekendtgørelse om branchefællesskaber for arbejdsmiljø, om revideret bekendtgørelse om forretningsorden for Arbejdsmiljørådet og om revideret bekendtgørelse forretningsordenen for Arbejdsmiljøklagenævnet**

Arbejdstilsynet fremsender hermed udkast til ny bekendtgørelse om branchefællesskaber for arbejdsmiljø, om revideret bekendtgørelse om forretningsorden for Arbejdsmiljørådet og om revideret bekendtgørelse forretningsordenen for Arbejdsmiljøklagenævnet, som Arbejdstilsynet skal anmode om bemærkninger til senest torsdag den 28. november 2016, kl. 12. Eventuelle bemærkninger bedes sendt pr. mail til at@at.dk.

Udkastet til ny bekendtgørelse om branchefællesskaber for arbejdsmiljø udarbejdes på baggrund af Arbejdsmiljørådets forslag om tilpasninger af partsindsatsen samt finansieringen af indsatsen.

Bekendtgørelsesudkastet vil således indeholde en række tilpasninger af strukturen og finansieringen, herunder:

* De nuværende 11 branchearbejdsmiljøråd erstattes af fem ”branchefællesskaber for arbejdsmiljø”.
* Arbejdsmiljørådet får mulighed for at iværksætte tværgående aktiviteter og vil blive tildelt midler hertil ud af den samlede ramme til indsatsen, samt uforbrugte midler fra branchefællesskaberne.
* Under Arbejdsmiljørådet nedsættes et fast udvalg, dialogforum, som bl.a. skal indstille til rådet hvilke tværgående aktiviteter, der skal iværksættes.
* Der kan gennemføres flerårige projekter.
* Det såkaldte to procents-bidrag beregnes fremadrettet som et gennemsnit over en 10 års-periode for at sikre en mere varig stabilisering af bevillingen til partsindsatsen.

Som konsekvens af den reviderede bekendtgørelse om branchefællesskaberfor arbejdsmiljø ændres bekendtgørelse om Arbejdsmiljørådets forretningsorden, da rådets opgaver ændres. Fremover vil rådet således skulle:

* Iværksætte tværgående aktiviteter på tværs af de nye branchefællesskaber.
* Anbefale ministeren, hvilke indsatser Videncenter for Arbejdsmiljø skal igangsætte for de tildelte midler.
* Inddrage viden om, erfaringer fra og ønsker til udvikling af arbejdsskadeområdet i sit arbejde og i sin årlige redegørelse til ministeren.

Endelig ændres bekendtgørelse om forretningsordenen for Arbejdsmiljøklagenævnet, da Justitsministeriet udtræder af Arbejdsmiljøklagenævnet.

Venlig hilsen

Anne Marie Jensen

Kontoret for ergonomisk og psykisk arbejdsmiljø